Ján Švec Slavkovian

ThDr. Ján Švec Slavkovian (vlastným menom Ján Švec; * 28. júl 1911, Nižný Slavkov† 28. august 1976, Nižný Slavkov) bol slovenský básnik, prekladateľ a katolícky kňaz.

Teológiu vyštudoval v rakúskom Innsbrucku. Štúdium v zahraničí mu umožnilo diecézne štipendium. Na kňaza bol vysvätený v roku 1935, v roku 1936 získal doktorát filozofie a v roku 1939 ho promovali na doktora teológie. Spočiatku učil v košickom seminári, neskôr pôsobil na viacerých východoslovenských farách.

Slavkovianov život sa skomplikoval až v povojnovom období, keď prišiel nový režim a zasahoval do všetkých oblastí, nevynímajúc kultúrnu a cirkevnú. Vzmáhalo sa udavačstvo a množilo sa zatýkanie nevinných ľudí. V poslednom vojnovom roku pôsobil V Medzilaborciach ako správca fary a v rusínskom prostredí vystupoval ako Slovák. Aj jeho ktosi spoznal na ulici a pričinil sa, aby  ho zatkli.

Ako prekladateľ hebrejskej poézie ukázal sa odborne vzdelaný aj v starozákonnej literatúre.

Slavkovian ako básnik, prozaik, prekladateľ, publicista bol pozoruhodnou osobnosťou slovenskej literatúry 20. storočia, žiaľ nie dosť známou a stále nedocenenou. Zomrel 28. augusta 1976 v Nižnom Slavkove.

 Dielo 
 Daň srdca domovine (2006) – súborné básnické dielo

 Referencie 

 Externé odkazy 
 Ján Švec Slavkovian na stránke obce Nižný Slavkov

Kategória:Slovenskí básnici
Kategória:Slovenskí prekladatelia
Kategória:Slovenskí rímskokatolícki kňazi
Kategória:Osobnosti z Nižného Slavkova